Spinnmygg

Spinnmygg (Keroplatidae) er en liten familie av mygg beslektet med soppmygg. De er middelsstore mygg som som oftest kan kjennes på at antennene er flattrykte fra siden. Larvene er rovdyr som spinner klebrige fangstnett, og noen arter tiltrekker byttet med lys.


== Utseende ==
Spinnmygg er små til nokså store (kroppslengde 3 - 15 millimeter), ganske slanke mygg som ligner soppmygg. De er oftest mørke på farge, men der også en del ganske fargerike arter med tegninger i gult eller rødt og svart. Mange av artene kan kjennes på at de har antenner som er flattrykte fra sidene. Slekta langhornsoppmygg Macrocera kan kjennes på at de har antenner som er lengre enn kroppen. Hodet er lite, vanligvis med tre punktøyne, munndelene små og ikke påfallende forlengede. Antennene er svært variable i lengden, men består nesten alltid av 16 ledd. Thorax er moderat hvelvet med lange, slanke hofter (coxae). Beina er lange og tynne, leggene med to sporer som gjerne er ganske ulike lange. Vingene er nokså store og brede, ofte med mørke tverrbånd, kan ha et påfallende, perlemorsaktig skimmer. Vingeårene er kraftige, årenettet varierer en god del innen familien, men den første, lange åren (R4+5) er nesten alltid forgrenet.


== Levevis ==
Disse myggene finnes først og fremst på fuktige, skyggefulle steder, blant annet i tett skog og i huler. 


=== Fangstnett ===
De voksne myggene blir ofte funnet på blomster, men det er særlig larvene i denne familien som har en interessant biologi. De er rovdyr som fanger byttet ved hjelp av klebrige fangstnett, som hos edderkopper. 
Noen arter har larver som lever under tømmerstokker, i meitemarkganger og på undersiden av kjukesopp. 


=== Lysproduksjon ===
Noen av artene tiltrekker seg byttet ved hjelp av lys, såkalt bioluminescens. Særlig kjent er «New Zealand Glowworm», Arachnocampa luminosa, som lever i huler på New Zealand. Larvene sitter i taket på hulen og sender ut lys, slik at det ser ut som om det indre av hulen har en «stjernehimmel». Dette har blitt en populær turistattraksjon. Larvene er kannibalske så de holder en viss avstand til hverandre, slik at lyspunktene blir regelmessig fordelt over huletaket.


== Systematisk inndeling / norske arter ==
Det er funnet 38 arter av spinnmygg i Norge hittil (Rindal, Gammelmo og Søli 2008).

orden Tovinger, Diptera
underorden Mygg, Nematocera
overfamilie Sciaroidea
familie spinnmygg Keroplatidae
Stamme Macrocerini
Slekt Angazidzia Matile, 1979 - én art fra Madagaskar og Komorene
Slekt Chiasmoneura de Meijere - 17 arter
Slekt Chiasmoneurella Matile, 1972 - én art fra Uganda
Slekt Fenderomyia Shaw
Slekt langhornsoppmygg Macrocera Meigen, 1803 - ca. 200 arter
Slekt Micromacrocera Papp, 2008 - én art fra Sør-Afrika
Stamme Robsonomyiini
Slekt Micrepimera Matile - tre arter
Slekt Robsonomyia Matile & Vockeroth
Underfamilie Keroplatinae - ca. 760 arter
Gruppe Keroplatini
Slekt Afrokeroplatus Ševčik, Mantič & Blagoderov, 2015 - én art fra Sør-Afrika
Slekt Cerotelion
Cerotelion striatum (Gmelin, 1790) – funnet ved Porsgrunn
Slekt Ctenoceridion Matile, 1972 - 4 arter
Slekt Heteropterna Skuse - 26 arter
Slekt Hikanoptilon Matile, 1990 - én art fra Kongo
Slekt Keroplatus Bosc - 26 arter
Keroplatus dispar Dufour, 1839  – funnet fra Telemark og Hordaland
Keroplatus testaceus Dalman, 1818  – funnet fra Akershus og Hordaland
Slekt Paracerotelion Matile, 1974 - én art fra Sør-Afrika
Slekt Rocetelion Matile, 1988
Rocetelion humerale (Zetterstedt, 1850)
Slekt Setostylus Matile
Slekt Tergostylus Matile - 6 arter
Slekt Tolletia Matile - én art, vidt utbredt i Afrika
Gruppe Orfeliini
Slekt Antlemon Loew
Slekt Asindulum Latreille
Slekt Asynaphleba Matile, 1974 - én art fra Sør-Afrika
Slekt Cloeophoromyia Matile, 1970 - seks afrikanske arter
Slekt Isoneuromyia Brunetti - 56 arter
Isoneuromyia semirufa (Meigen, 1818) – kjent fra Hordaland og Vestfold
Slekt Kibaelana Kurina, Mantič & Ševčik, 2017 - én art fra Uganda
Slekt Laurypta Edwards - 6 arter
Slekt Lyprauta Edwards - 26 arter
Slekt Maborfelia Matile, 1988 - én art fra Vest-Afrika
Slekt Macrorrhyncha Winnertz
Macrorrhyncha flava Winnertz, 1846
Slekt Monocentrota Edwards - 13 arter
Monocentrota lundstroemi Edwards, 1925
Slekt Neoplatyura Malloch - 51 arter
Neoplatyura flava (Macquart, 1826)
Neoplatyura modesta (Winnertz, 1863) – funnet i Rogaland
Neoplatyura nigricauda (Strobl, 1893)
Slekt Orfelia Costa
Orfelia discoloria (Meigen, 1818)
Orfelia falcata Zaitzev, 1994
Orfelia fasciata (Meigen, 1804)
Orfelia nemoralis (Meigen, 1818)
Orfelia nigricornis (Fabricius, 1805)
Orfelia pallida (Stæger, 1840)
Orfelia unicolor Stæger, 1840
Slekt Platyura Meigen
Slekt Proceroplatus Edwards - 38 arter
Slekt Pyratula Edwards
Pyratula perpusilla (Edwards, 1913)
Pyratula zonata (Zetterstedt, 1855)
Slekt Pyrtulina Matile - 3 arter
Slekt Ralutypa Edwards - 37 arter
Slekt Rofelia Matile - én art fra Madagaskar
Slekt Rutylapa Edwards - 18 arter
Slekt Schizocyttara Matile - to arter fra Sør-Afrika
Slekt Taulyrpa Edwards - 5 arter
Slekt Truplaya Edwards - 27 arter
Slekt Urytalpa Edwards
Urytalpa macrocera (Edwards, 1913)
Urytalpa ochracea (Meigen, 1818)
Urytalpa trivittata (Lundström, 1914)
Slekt Xenoplatyura Malloch - 50 arter
Underfamilien Arachnopcampinae - 6 arter, Australia og New Zealand
Slekten Arachnocampa
New Zeland Glow-Worm, Arachnocampa luminosa – ikke i Norge.
Underfamilien Sciarokeroplatinae - Taiwan og det sørlige Kina, bare én kjent art
Slekten Sciarokeroplatus Papp & Ševcik, 2005


== Referanser ==


== Kilder ==
Hutson, A.M., Ackland, D.M. og Kidd, L.N. 1980. Mycetophilidae (Bolitophilinae, Ditomyiinae, Didaocidiinae, Keroplatinae, Sciophilinae and Manotinae). Handbooks for the Identification of British Insects IX, 3.
Rindal, E., Gammelmo, Ø. og Søli, G.E.E. 2008. On the family Keroplatidae in Norway (Diptera, Mycetophiliformia). Norwegian Journal of Entomology 55: 81-85.
Søli, G.E.E., Vockeroth, J.R. og Matile, L. 2000. Families of Sciaroidea. Side 49-92 i: Papp, L. og Darvas, B. (red.): Contributions to a Manual of Palaearctic Diptera. Appendix. Science Herald, Budapest.
Økland, B. og Søli, G.E.E. 1992. The genus Keroplatus Bosc, 1792 – an interesting addition to the Norwegian fauna (Diptera: Keroplatidae). Fauna norvegica Serie B 39: 85-88.
Nettressursen Fauna Europaea. 


== Eksterne lenker ==
(en) spinnmygg – oversikt og omtale av artene i WORMS-databasen 
(en) spinnmygg i Encyclopedia of Life 
(en) spinnmygg i Global Biodiversity Information Facility 
(no) spinnmygg hos Artsdatabanken 
(sv) spinnmygg hos Dyntaxa 
(en) spinnmygg hos Fauna Europaea 
(en) spinnmygg hos Fossilworks 
(en) spinnmygg hos ITIS 
(en) spinnmygg hos NCBI 
(en) Kategori:Keroplatidae – bilder, video eller lyd på Wikimedia Commons 
Keroplatidae – detaljert informasjon på Wikispecies 
Norsk Entomologisk forening – for deg som vil lære mer om insekter.